இந்தப் படத்தில் கமலுக்கு இரண்டு வேடங்கள். மகன் கமல் ஆரம்பத்தில் லுங்கி கட்டிக்கொண்டும், பேண்ட் போட்டபிறகு அப்பா கமலின் வயிற்றெரிச்சலைக் கொட்டிக் கொண்டுமிருப்பார். அப்பா கமல், வயிற்றில் ஒரு டக்-பேக் தலையணையைக் கட்டிக்கொண்டு, ரகுவரனுக்குத் தொண்டைகட்டியதுபோல கரகர குரலில் பேசிக்கொண்டிருப்பார். தமிழ் சினிமாவின் நிரூபமா ராயான சுஜாதா அப்பா கமலுக்கு மனைவியாகவும், மகன் கமலுக்கு அம்மாவாகவும், நமக்கு எப்போதும்போல அழுமூஞ்சியாகவும் வந்து இம்சை பண்ணுவார். இந்தப் படத்தில் கமலின் இன்னொரு ஜோடியாக ஸ்வப்னா என்ற நடிகை அறிமுகமானார். (அவரையெல்லாம் எனது சிலபஸில் நான் ‘சாய்ஸில்’ விட்டபடியால், அதிகப்படியாகக் குறிப்பிட ஒன்றுமில்லை.)